钦定古今图书集成/明伦汇编/皇极典/第003卷 > 《左丞相说右丞相璟太子少傅乾曜同日上官命宴东堂赐诗》同前
## 钦定古今图书集成/明伦汇编/皇极典/第003卷 > 《左丞相说右丞相璟太子少傅乾曜同日上官命宴东堂赐诗》同前

赤帝收三杰，黄轩举二臣。由来丞相重，分掌国之钧。
我有握中璧，双飞席上珍。子房推道要，仲子讶风神。
复辍台衡老，将为调护人。鹓鸾同拜日，车骑拥行尘。
乐聚南宫宴，觞连北斗醇。俾予成百揆，垂拱问彝伦。